CELEX: 62008TN0340
Language: da
Date: 2008-08-14 00:00:00
Title: Sag T-340/08 P: Appel iværksat den 14. august 2008 af Marianne Timmer til prøvelse af dom afsagt den 5. juni 2008 af Personaleretten i sag F-123/06, Timmer mod Revisionsretten

8.11.2008   
            
            
               DA
            
            
               Den Europæiske Unions Tidende
            
            
               C 285/43
            
         Appel iværksat den 14. august 2008 af Marianne Timmer til prøvelse af dom afsagt den 5. juni 2008 af Personaleretten i sag F-123/06, Timmer mod Revisionsretten
   (Sag T-340/08 P)
   (2008/C 285/80)
   Processprog: fransk
   Parter
   
      Appellant: Marianne Timmer (Saint-Sauves-d'Auvergne, Frankrig) (ved avocat F. Rollinger)
   
      Den anden part i appelsagen: Revisionsretten for De Europæiske Fællesskaber
   Appellantens påstande
   
               —
            
            
               Ophævelse af kendelsen af 5. juni 2008 i sagen F-123/06, Marianne Timmer mod Revisionsretten.
            
         
               —
            
            
               Appellanten gives medhold i påstanden om erstatning af det lidte tab.
            
         
               —
            
            
               Appellanten gives medhold i påstanden om, at Revisionsretten betaler omkostningerne.
            
         Anbringender og væsentligste argumenter
   Med denne appel har sagsøgeren nedlagt påstand om ophævelse af kendelsen af 5. juni 2008 afsagt af Personaleretten i sagen Timmer mod Revisionsretten, F-123/06, hvorved Personaleretten afviste søgsmålet, hvorved hun havde nedlagt påstand dels om annullation af hendes bedømmelsesrapporter for perioden 1984-1997 samt de dermed forbundne og/eller deraf følgende afgørelser, herunder afgørelsen om udnævnelse af den omhandlede bedømmer til stillingen som chef for den hollandske oversættelsesafdeling i Revisionsretten og dels om erstatning af det påståede lidte tab.
   Til støtte for sin appel har appellanten fremsat følgende seks anbringender:
   
               —
            
            
               Fordrejning af de faktiske omstændigheder, hvilket kan udledes af de ved Personaleretten forelagte dokumenter, samt en fejlagtig henførelse af bevisbyrde.
            
         
               —
            
            
               Fordrejning af appellantens ansøgning til ansættelsesmyndigheden den 29. juli 2005 om overholdelse af artikel 14 i vedtægten for tjenestemænd i De Europæiske Fællesskaber i den udgave, der ligger forud for ikrafttrædelsen af forordning nr. 723/2004 (1) om ændring heraf, for så vidt som ansøgningen ikke angår en yderligere prøvelse af appellantens bedømmelsesrapport, således som det anføres i præmis 37 i den appellerede kendelse.
            
         
               —
            
            
               En fejlagtig retlig kvalificering af den administrative klage af 26. juli 2006, der tilsigtede at få bedømmelsesrapporten og afgørelserne om sagsøgerens karriereforløb annulleret og ikke indeholdt krav om »hensyntagen til yderligere nye faktiske omstændigheder« (den appellerede kendelses præmis 41).
            
         
               —
            
            
               Manglende begrundelse for klageafslaget.
            
         
               —
            
            
               Subsidiært mangelfuld begrundelse af klageafslaget, for så vidt som Personaleretten burde have undersøgt den mangelfulde begrundelse.
            
         
               —
            
            
               Urigtig anvendelse af retspraksis vedrørende appellantens overordnedes ulovlige udøvelse af sit hverv, idet appellanten ikke har påstået, at hendes bedømmelsesrapporter var ulovlige på grund af udnævnelsen af hendes overordnede, men på grund af en ulovlig besættelse af en stilling, som appellanten kunne have besat, samt på grund af hendes overordnedes personlige interesser (den appellerede kendelses præmis 42).
            
         
      (1)  Rådets forordning (EF, Euratom) nr. 723/2004 af 22.3.2004 om ændring af vedtægten for tjenestemænd i De Europæiske Fællesskaber og af ansættelsesvilkårene for de øvrige ansatte i Fællesskaberne (EUT L 124, s. 1).